Βασίλης Μπουγιουκλάκης

Ο Βασίλης Μπουγιουκλάκης (22 Φεβρουαρίου 1944 - 31 Ιανουαρίου 1999) ήταν Έλληνας ηθοποιός.

 Βιογραφικό 
Γεννήθηκε στον Πειραιά στις 22 Φεβρουαρίου του 1944 και πέθανε στη Νίκαια στις 31 Ιανουαρίου 1999. Η καταγωγή του πατέρα του Μάρκου ήταν από τα Μπουγιουκλιανά Παλαιών Ρουμάτων Χανίων.«Βασίλη, το φως είναι ακόμα αναμμένο» υπό έκδοση βιογραία του Βασίλη Μπουγιοκλάκη από τον υιό του Μάρκο

Απόφοιτος (1966) της Δραματικής Σχολής του Εθνικού Θεάτρου, ο Βασίλης Μπουγιουκλάκης δούλεψε στο θέατρο για 25 και πλέον χρόνια συνεργαζόμενος με Αλέξη Μινωτή, Τζένη Καρέζη, Ρένα Βλαχοπούλου, Κώστα Χατζηχρήστο, Θανάση Βέγγο κ.ά. Συνεργάστηκε επί μια 8ετία (1968-1974) με το Θέατρο Τέχνης «Κάρολος Κουν» του Καρόλου Κουν. Συμμετείχε στα έργα Όνειρο καλοκαιρινής νύχτας του Ουίλλιαμ Σαίξπηρ, Κομμάτια και θρύψαλα του Γιώργου Σκούρτη, Πρόσωπα για βιολί και ορχήστρα του Ιάκωβου Καμπανέλλη κ.ά. Είχε παίξει σε πολλές ταινίες μαζί με τον Σωτήρη Μουστάκα και άλλους ηθοποιούς. Είχε τον ρόλο του δημάρχου Χαρχούδα στην παιδική ραδιοφωνική εκπομπή Εδώ Λιλιπούπολη, την εποχή που ο Μάνος Χατζιδάκις ήταν διευθυντής του κρατικού ραδιοσταθμού Τρίτο Πρόγραμμα. Το 1980 ίδρυσε παιδική σκηνή ανεβάζοντας το έργο της γυναίκας του, Λιάνας, Το παράξενο όνειρο του Βασίλη. Το έργο παρουσιάστηκε στην Ελλάδα καθώς και στην ελληνική ομογένεια της Αμερικής, του Καναδά και της Ευρώπης.

Συμμετείχε σε κινηματογραφικές ταινίες και σειρές στην τηλεόραση. Παρουσίασε μεταξύ 1990-1992 την καθημερινή εκπομπή Κάμερα αλήθεια στο Κανάλι 29, με ρεπορτάζ από τις λαϊκές αγορές καθώς και τη ραδιοφωνική εκπομπή Μια σκελίδα σκόρδο στο "Ράδιο Αθήνα". Όταν ο σταθμός μετατράπηκε σε Κανάλι 5 διώχτηκε με αποτέλεσμα να ταλαιπωρηθεί οικονομικά και ψυχικά τα τελευταία χρόνια της ζωής του.

Πέθανε από εγκεφαλικό επεισόδιο και κηδεύτηκε στο νεκροταφείο της Νεάπολης στη Νίκαια. Είχε δύο γιους, τον Μάρκο και τον Νίκο.

 Τηλεοπτικές σειρές 
 Η ταβέρνα (1972), ΕΙΡΤ
 Εικοσιτετράωρο ενός παλιατζή (1972), ΕΙΡΤ
 Χωρίς ανάσα (1973), ΕΙΡΤ
 Το μαύρο κλειδί (1973), ΥΕΝΕΔ
 Το ποινικό μητρώο της Αθήνας (1973), ΥΕΝΕΔ
 Εν Αθήναις (1976), ΕΡΤ
 Το ταξίδι (1976), ΥΕΝΕΔ
 Ο ταξιτζής: Ζηλοτυπία (1978), ΥΕΝΕΔ
 Η τύχη της Μαρούλας (1978), ΕΡΤ
 Το ημερολόγιο ενός θυρωρού (1979), ΥΕΝΕΔ
 Εισβολή από άλλο πλανήτη (1979), ΕΡΤ
 Ορκιστείτε παρακαλώ (1982), ΥΕΝΕΔ
 Βραδυά επιθεώρησης (1984), ΕΡΤ
 Μια μέσα, μια έξω (1988), ΕΤ2

 Κινηματογραφικές ταινίες 
+ΈτοςΤίτλοςΡόλος1970Ο δασκαλάκος ήταν λεβεντιά Πανάγος1971Ο Μανωλιός ξαναχτυπά Αγησίλαος1973Οι προστάτεςψυχίατρος1979Γυναίκες στα όπλαΟ παλαβός κόσμος του ΘανάσηΓιώργος1980Ελευθέριος ΒενιζέλοςΙωάννης Μεταξάς 1984Εθνική παπάδωνΛάζαρος1985Ο ΔυναστείαςΣπάλα-Σπάλα1986Μπρος γκρεμός και πίσω ρέμαΠοσειδώνας Καλός1988Τοπίο στην ομίχλη εστιάτορας1991Το μετέωρο βήμα του πελαργού διευθυντής παραγωγής

 Τηλεοπτικές θεατρικές παραστάσεις 
 Νεράντζια από τη Σικελία (1972), ΕΙΡΤ
 Το στρείδι και το μαργαριτάρι (1972), ΕΙΡΤ
 Το ποντικάκι (1972), ΥΕΝΕΔ
 Η μαύρη βαλίτσα (1973), ΥΕΝΕΔ
 Η ώρα της μητέρας (1973), ΕΙΡΤ
 Στην Αγι' Αναστάσα (1973), ΕΙΡΤ
 Τρέλλα με λοφίο (1973), ΕΙΡΤ
 Ο λάκκος και η φάβα (1976), ΕΡΤ
 Τι καλά που θά 'τανε (1979), ΥΕΝΕΔ
 Αστερισμοί (1980), ΥΕΝΕΔ
 Ο ληστής (1980), ΥΕΝΕΔ

 Θεατρικές παραστάσεις 

Κατάλογος βασικών πληροφοριών θεατρικών παραστάσεων στις οποίες συμμετείχε ο Μπουγιουκλάκης, ως ηθοποιός.

 χρονική περίοδος παράσταση ρόλος εταιρεία παραγωγής θέατρο σκηνοθέτης Ελληνική Θεατρική Περίοδος 1971/1972 Η βέρα - Το τάβλι Κώστας Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1972/1973 Ο λοχαγός του Κέπενικ ΚάλλεΚίλιαν Θίασος Αλέξη Μινωτή - Κατίνας Παξινού Θέατρο Ακάδημος Αλέξης Μινωτής Ελληνική Θεατρική Περίοδος 1978/1979 Ταρτούφος Οργκόν Αμφι-θέατρο Σπύρου Ευαγγελάτου Δημοτικό Θέατρο Πειραιά Σπύρος Ευαγγελάτος

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου